́мъ трубо́ю пѣ́сней, воскли́кнемъ любо́вію, и воспле́щемъ рука́ми ра́дующеся, во всечс̑тно́е торжество̀ іера́рхѡвъ хрс̑то́выхъ, ца́ріе и кня́зи да стеку́тся, ликовству́юще, па́стыріе и учи́теліе, пастыренача́льника хрс̑та̀ подобноревни́тєльныя па́стыри, соше́дшеся да восхва́лимъ: трисвѣ́тлую зарю̀, мы́сленное со́лнце возвѣща́ющую, сто́лпъ правосла́вія, цѣвни́цу дх҃а, возглаша́ющую бл҃гоче́стія пу́ть, и ѡблича́ющую ѕлосла̂вная учє́нія: ѻгненѡ́сныя язы́ки, попаля́ющыя єресе́й те́рніе: бг҃одохнове́нныя му́жи, пустынолю́бную добро́ту, архіере́євъ похвалу̀, це́ркве бл҃голѣ́піе апс̑льскихъ догма̂тъ тє́плыя храни́тєли, се́рбское вели́кое украше́ніе, си́це рце́мъ: ѽ всест҃ы іера́рси хрс̑тѡ́вы са́вво, арсе́ніе и маѯі́ме, предвари́те вско́рѣ на по́мощь на́шу, ва́съ те́плѣ призыва́ющихъ, и спаси́те ста́до своѐ ѿ вся́кихъ напа́стей, мл҃твами ва́шими